Neuvoston asetus (ETY) N:o 2779/75, annettu 29 päivänä lokakuuta 1975, siipikarjanliha-alan vientitukien myöntämistä koskevista yleisistä säännöistä ja tukien suuruuden vahvistamisperusteista



Virallinen lehti nro L 282 , 01/11/1975 s. 0090 - 0093

Suomenk. erityispainos Alue 3 Nide 6 s. 0226

Kreikank. erityispainos: Luku 03 Nide 14 s. 0084

Ruotsink. erityispainos Alue 3 Nide 6 s. 0226

Espanjank. erityispainos: Luku 03 Nide 9 s. 0164

Portugalink. erityispainos: Luku 03 Nide 9 s. 0164



NEUVOSTON ASETUS (ETY) N:o 2779/75, annettu 29 päivänä lokakuuta 1975, siipikarjanliha-alan vientitukien myöntämistä koskevista yleisistä säännöistä ja tukien suuruuden vahvistamisperusteista EUROOPAN YHTEISÖJEN NEUVOSTO, joka ottaa huomioon Euroopan talousyhteisön perustamissopimuksen, ottaa huomioon siipikarjanliha-alan yhteisestä markkinajärjestelystä 29 päivänä lokakuuta 1975 annetun neuvoston asetuksen (ETY) N:o 2777/75(1) ja erityisesti sen 9 artiklan 2 kohdan neljännen alakohdan, ottaa huomioon komission ehdotuksen, sekä katsoo, että siipikarjanliha-alan yhteiseen markkinajärjestelyyn kuuluvien tuotteiden vientituet on vahvistettava tiettyjen perusteiden mukaisesti, joiden avulla voidaan kattaa näiden tuotteiden yhteisön hintojen ja maailmanmarkkinahintojen erotus; tämän vuoksi on tarpeen ottaa näiden tuotteiden osalta huomioon hankinta- ja hintatilanne yhteisössä ja hintatilanne maailmanmarkkinoilla, lisäksi on tarpeen ottaa huomioon yhteisön hintojen ja maailmanmarkkinahintojen erotus rehuviljamäärältä, joka tarvitaan tuotettaessa yksi kilogramma teurastettua siipikarjaa ja yksi untuvikko; asetuksen (ETY) N:o 2777/75 1 artiklan 2 kohdan d alakohdassa tarkoitettujen tuotteiden osalta olisi otettava huomioon mainitun asetuksen 5 artiklan 3 kohdassa tarkoitetut kertoimet, hintakehityksen tarkkailu edellyttää hintojen vahvistamista yleisiä periaatteita noudattaen; tämän vuoksi olisi otettava huomioon maailmanmarkkinahintojen osalta kolmansien maiden ja määrämaiden markkinoilla käytetyt hinnat sekä kolmansissa maissa todetut tuotantohinnat ja vapaasti yhteisön rajalla -hinnat; yhteisön hintojen osalta olisi siipikarjanliha-alan tuotteiden edustavien markkinoiden puuttuessa tukeuduttava kaupan pitämisen eri vaiheissa ja viennissä käytettyihin hintoihin, on tarpeen säätää tukien määrän vaihtelusta tuotteiden määräpaikan mukaan, yhtäältä eri määrämaiden markkinoiden ja yhteisön markkinoiden välisten etäisyyksien ja toisaalta tiettyjen määrämaiden erityisten tuontiedellytysten vuoksi, tukien määrän tietyn vakauden ja tukeen oikeutettujen tuotteiden luettelon pitävyyden varmistamiseksi viejille olisi säädettävä, että tämä luettelo ja määrät voisivat olla voimassa suhteellisen pitkän ajan; lisäksi olisi säädettävä vientitukien ennakolta vahvistusta koskevista säännöistä, tukien ennakolta vahvistus on tarpeen vain tietyissä tapauksissa; sen vuoksi tämän mahdollisuuden käytöstä on päätettävä asetuksen (ETY) N:o 2777/75 17 artiklassa säädettyä menettelyä noudattaen, tukien vahvistaminen ennakolta edellyttää toimenpiteitä, joilla varmistetaan kaikissa tapauksissa viennin toteuttaminen esitetyn hakemuksen mukaisesti; tätä varten jokaisen hakijan olisi saatava todistus, joka edellyttää viennin toteuttamista tietyn ajan kuluessa, väärinkäytösten ehkäisemiseksi mainitun todistuksen antamisen edellytykseksi olisi asetettava vakuus, joka menetetään, jos vientiä ei toteuteta todistuksen voimassaoloaikana, yhteiseen markkinajärjestelyyn kuuluvilla aloilla, joilla tuen ennakolta vahvistus on mahdollinen, saatu kokemus on osoittanut, että tietyissä olosuhteissa ja erityisesti silloin, kun asianomaiset käyttävät tätä järjestelmää tavallisesta poikkeavalla tavalla, olisi pelättävä vaikeuksia kyseisillä markkinoilla, tällaisen tilanteen korjaamiseksi on voitava toteuttaa nopeasti toimenpiteitä; tästä syystä olisi säädettävä komission mahdollisuudesta toteuttaa tällaisia toimenpiteitä hallintokomitean lausunnon saatuaan tai kiireellisessä tapauksessa odottamatta sen kokoontumista, ja yhteisön toimijoiden kilpailun vääristymien ehkäisemiseksi on tarpeen, että toimijoita koskevat hallinnolliset edellytykset ovat samat kaikkialla yhteisössä; tuen myöntäminen kolmansista maista tuotaville ja niihin jälleenvietäville tuotteille ei vaikuta perustellulta; tuonnin yhteydessä kannetun maksun palauttaminen tietyin edellytyksin riittää mahdollistamaan näiden tuotteiden saattamisen uudelleen maailmanmarkkinoille, ON ANTANUT TÄMÄN ASETUKSEN: 1 artikla Tällä asetuksella vahvistetaan vientitukien vahvistamista ja myöntämistä koskevat säännöt asetuksen (ETY) N:o 2777/75 1 artiklan 1 kohdassa tarkoitetuille tuotteille. 2 artikla Tuet vahvistetaan ottaen huomioon seuraavat tekijät: a) tilanne ja kehitysnäkymät: - yhteisön markkinoilla siipikarjanliha-alan tuotteiden hintojen ja saatavuuden osalta, - maailmanmarkkinoilla siipikarjanliha-alan tuotteiden hintojen osalta; b) tarve välttää häiriöt, jotka saattaisivat aiheuttaa kysynnän ja tarjonnan pitkäaikaisen epätasapainon yhteisön markkinoilla; c) suunniteltuun vientiin liittyvät taloudelliset näkökohdat. Lisäksi tuen suuruutta laskettaessa otetaan huomioon asetuksen (ETY) N:o 2777/75 1 artiklan 1 kohtaan kuuluvien tuotteiden osalta yhteisön hintojen ja maailmanmarkkinahintojen erotus rehuviljamäärältä, joka määritetään mainitun asetuksen 4 artiklan 1 kohdan säännösten mukaisesti ottaen johdettujen tuotteiden osalta huomioon saman asetuksen 5 artiklan 3 kohdassa tarkoitetut kertoimet. 3 artikla 1. Hinta yhteisön markkinoilla vahvistetaan ottaen huomioon: a) yhteisössä kaupan pitämisen eri vaiheissa käytetyt hinnat; b) viennissä käytetyt hinnat. 2. Hinta maailmanmarkkinoilla vahvistetaan ottaen huomioon: a) kolmansien maiden markkinoilla käytetyt hinnat; b) edullisimmat todetut hinnat kolmansista maista lähtöisin olevalle tuonnille kolmansiin määrämaihin; c) kolmansissa viejämaissa todetut tuotantohinnat ottaen tarvittaessa huomioon näiden maiden myöntämät tukipalkkiot; d) vapaasti yhteisön rajalla -tarjoushinnat. 4 artikla Maailmanmarkkinatilanteen tai tiettyjen markkinoiden erityisvaatimusten edellyttäessä yhteisön tuen määrä voi asetuksen (ETY) N:o 2777/75 1 artiklan 1 kohdassa tarkoitettujen tuotteiden osalta vaihdella niiden määräpaikan mukaan. 5 artikla 1. Luettelo tuotteista, joille vientitukea myönnetään, ja tämän tuen määrä vahvistetaan vähintään kerran kolmessa kuukaudessa. 2. Tuki on vientipäivänä voimassa olevan tuen suuruinen. 3. Voidaan kuitenkin hakemuksesta päättää tuen vahvistamisesta ennakolta. Tässä tapauksessa sovelletaan 6 artiklassa tarkoitetun ennakkovahvistustodistushakemuksen jättöpäivänä voimassa olevaa tukea asianomaisen samanaikaisesti todistushakemuksen kanssa jättämästä hakemuksesta tämän todistuksen voimassaoloaikana toteutettavaan vientiin. 4. Jos markkinatilannetta tarkasteltaessa todetaan vientituen ennakolta vahvistusta koskevien säännösten soveltamisesta johtuvia vaikeuksia tai jos tällaisia vaikeuksia uhkaa syntyä, voidaan asetuksen (ETY) N:o 2777/75 17 artiklassa säädettyä menettelyä noudattaen päättää keskeyttää näiden säännösten soveltaminen ehdottoman välttämättömänä pidetyksi määräajaksi. Erittäin kiireellisissä tapauksissa komissio voi tarkasteltuaan tilannetta kaikkien käytettävissään olevien tietojen perusteella päättää keskeyttää ennakolta vahvistuksen enintään kolmeksi työpäiväksi. Keskeyttämisaikana jätettyjä todistushakemuksia, joihin liittyy ennakkovahvistushakemus, ei hyväksytä. 6 artikla 1. Tuen myöntämiseen 5 artiklan 3 kohdassa säädetyin edellytyksin vaaditaan ennakkovahvistustodistus, joka jäsenvaltioiden on annettava hakemuksesta jokaiselle hakijalle riippumatta siitä, mihin hän on sijoittautunut yhteisössä. Todistus on voimassa kaikkialla yhteisössä. 2. Ennakkovahvistustodistuksen antamisen edellytyksenä on sellaisen vakuuden antaminen, jolla taataan kyseisen viennin toteuttamista todistuksen voimassaoloaikana koskevan sitoumuksen noudattaminen ja joka menetetään kokonaan tai osittain, jos vientiä ei tässä määräajassa toteuteta tai se toteutetaan vain osittain. 7 artikla 1. Tuki maksetaan esitettäessä todiste siitä, että tuotteet: - on viety yhteisön ulkopuolelle, ja - ovat peräisin yhteisöstä, paitsi 8 artiklaa sovellettaessa. 2. Edellä olevaa 4 artiklaa sovellettaessa tuki maksetaan 1 artiklassa säädetyin edellytyksin ja sillä ehdolla, että esitetään todiste tuotteen saapumisesta siihen määräpaikkaan, jota varten tuki on vahvistettu. Tästä säännöstä voidaan kuitenkin säätää poikkeuksia 3 kohdassa tarkoitettua menettelyä noudattaen, jollei määritettävistä vastaavat takeet antavista edellytyksistä muuta johdu. 3. Täydentäviä säännöksiä voidaan antaa asetuksen (ETY) N:o 2777/75 17 artiklassa säädettyä menettelyä noudattaen. 8 artikla Tukea ei myönnetä asetuksen (ETY) N:o 2777/75 1 artiklan 1 kohdassa tarkoitetuille kolmansista maista tuoduille ja niihin jälleenvietäville tuotteille, ellei viejä esitä todistetta: - vietävän tuotteen ja aiemmin tuodun tuotteen samuudesta, ja - maksun kantamisesta tämän tuotteen tuonnin yhteydessä. Tässä tapauksessa tuki on kunkin tuotteen osalta tuonnin yhteydessä kannetun maksun suuruinen, jos tämä on vientipäivänä sovellettavaa tukea pienempi; jos tuonnin yhteydessä kannettu maksu on vientipäivänä sovellettavaa tukea suurempi, tuki on viimeksi mainitun suuruinen. 9 artikla 1. Kumotaan siipikarjanliha-alan vientitukien myöntämistä koskevista yleisistä säännöistä ja niiden suuruuden vahvistamisperusteista 27 päivänä kesäkuuta 1967 annettu neuvoston asetus N:o 176/67/ETY(2), sellaisena kuin se on viimeksi muutettuna asetuksella (ETY) N:o 2689/72(3). 2. Viittauksia 1 kohdassa kumottuun asetukseen pidetään viittauksina tähän asetukseen. Mainitun asetuksen artikloihin tehdyt viitteet ja viittaukset luetaan liitteessä olevan vastaavuustaulukon avulla. 10 artikla Tämä asetus tulee voimaan 1 päivänä marraskuuta 1975. Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa. Tehty Luxemburgissa 29 päivänä lokakuuta 1975. Neuvoston puolesta Puheenjohtaja G. MARCORA (1) EYVL N:o L 282, 1.11.1975, s. 77 (2) EYVL N:o 130, 28.6.1967, s. 2612/67 (3) EYVL N:o L 289, 27.12.1972, s. 41 LIITE Vastaavuustaulukko Asetus N:o 176/67/ETY Tämä asetus 5 a artikla 6 artikla 6 artikla 7 artikla 7 artikla 8 artikla NEUVOSTON ASETUS (ETY) N:o 2780/75, annettu 29 päivänä lokakuuta 1975, siipikarjanliha-alan suojatoimenpiteiden soveltamisen edellytyksistä EUROOPAN YHTEISÖJEN NEUVOSTO, joka ottaa huomioon Euroopan talousyhteisön perustamissopimuksen, ottaa huomioon siipikarjanliha-alan yhteisestä markkinajärjestelystä 29 päivänä lokakuuta 1975 annetun neuvoston asetuksen (ETY) N:o 2777/75(1) ja erityisesti sen 12 artiklan 1 kohdan, ottaa huomioon komission ehdotuksen, sekä katsoo, että asetuksen (ETY) N:o 2777/75 12 artiklan 1 kohdassa säädetään mahdollisuudesta toteuttaa aiheellisia toimenpiteitä, jos tuonnin tai viennin seurauksena yhden tai useamman sen 1 artiklassa tarkoitetun tuotteen markkinat yhteisössä häiriintyvät vakavasti tai uhkaavat häiriintyä vakavasti siten, että perustamissopimuksen 39 artiklan tavoitteiden saavuttaminen vaarantuu; nämä toimenpiteet liittyvät kolmansien maiden kanssa käytävään kauppaan ja niiden soveltaminen lopetetaan, kun häiriö tai häiriön uhka on väistynyt, neuvoston tehtävänä on antaa yksityiskohtaiset säännöt mainitun asetuksen 12 artiklan 1 kohdan soveltamisesta sekä määritellä tapaukset ja rajat, joissa jäsenvaltiot voivat toteuttaa suojatoimenpiteitä, tämän vuoksi olisi määriteltävä pääasialliset tekijät, joiden avulla voidaan arvioida, ovatko yhteisön markkinat vakavasti häiriintyneet tai uhkaavatko ne vakavasti häiriintyä, koska suojatoimenpiteisiin turvautuminen riippuu kolmansien maiden kanssa käytävän kaupan vaikutuksesta yhteisön markkinoihin, minkä vuoksi on tarpeen arvioida näiden markkinoiden tilanne ottaen huomioon itse markkinoille ominaisten tekijöiden lisäksi myös tämän kaupan kehitykseen liittyviä tekijöitä, olisi määriteltävä toimenpiteet, joita asetuksen (ETY) N:o 2777/75 12 artiklaa sovellettaessa voidaan toteuttaa; näiden toimenpiteiden avulla on voitava korjata markkinoiden vakavia häiriöitä ja poistaa tällaisten häiriöiden uhka; muiden kuin toivottujen vaikutusten välttämiseksi ne on voitava suhteuttaa olosuhteisiin, olisi rajoitettava jäsenvaltion mahdollisuutta turvautua asetuksen (ETY) N:o 2777/75 12 artiklaan sellaisissa tapauksissa, joissa tämän valtion markkinoiden katsotaan edellä tarkoitettuihin tekijöihin perustuvan arvion mukaan vastaavan mainitun artiklan edellytyksiä; tällaisissa tapauksissa toteutettavien toimenpiteiden avulla on kyettävä estämään markkinatilanteen huononeminen edelleen; niiden on kuitenkin oltava luonteeltaan suojaavia; tämä kansallisten toimenpiteiden suojaava luonne oikeuttaa soveltamaan niitä ainoastaan asiaa koskevan yhteisön päätöksen voimaantuloon asti, ja komission velvollisuutena on tehdä yhteisön suojatoimenpiteitä koskevat ratkaisut vuorokauden kuluessa jäsenvaltion jättämän pyynnön vastaanottamisesta; komission mahdollisimman tehokkaan markkinatilanteen arvioimisen mahdollistamiseksi on tarpeen antaa säännöksiä sen varmistamiseksi, että komissiolle annetaan mahdollisimman varhain tieto suojatoimenpiteiden soveltamisesta jäsenvaltiossa; tämän vuoksi olisi säädettävä, että näistä toimenpiteistä on ilmoitettava komissiolle heti kun niistä on päätetty ja että tätä ilmoitusta pidetään asetuksen (ETY) N:o 2777/75 12 artiklan 2 kohdassa tarkoitettuna pyyntönä, ON ANTANUT TÄMÄN ASETUKSEN: 1 artikla Arvioitaessa ovatko tuonnin tai viennin seurauksena yhden tai useamman asetuksen (ETY) N:o 2777/75 1 artiklan 1 kohdassa tarkoitetun tuotteen markkinat yhteisössä häiriintyneet vakavasti tai uhkaavatko ne häiriintyä vakavasti siten, että perustamissopimuksen 39 artiklan tavoitteiden saavuttaminen vaarantuu, on otettava huomioon erityisesti: a) toteutetun tai ennakoidun tuonnin tai viennin määrä; b) tuotteiden saatavuus yhteisön markkinoilla; c) yhteisön markkinoilla todetut hinnat tai näiden hintojen ennakoitavissa oleva kehitys ja erityisesti niiden pyrkimys liialliseen laskuun tai nousuun; d) vapaasti yhteisön rajalla -tarjoushinnat, jos edellä tarkoitettu tilanne syntyy tuonnin seurauksena. 2 artikla 1. Toimenpiteet, joita asetuksen (ETY) N:o 2777/75 12 artiklan 2 ja 3 kohdan mukaisesti voidaan toteuttaa tämän artiklan 1 kohdassa tarkoitetun tilanteen syntyessä, ovat tuonnin tai viennin keskeyttäminen tai vientimaksujen periminen. 2. Nämä toimenpiteet voidaan toteuttaa ainoastaan niin laajoina ja niin pitkäksi aikaa, kuin se on ehdottomasti tarpeen. Niitä sovellettaessa on otettava huomioon yhteisöön matkalla olevien tuotteiden erityinen tilanne. Ne voivat koskea ainoastaan kolmansista maista lähtöisin olevia tai niihin vietäviä tuotteita. Ne voidaan rajoittaa koskemaan ainoastaan tiettyä lähtöisyyttä, alkuperää, määräpaikkaa, lajia, laatua tai tarjontamuotoa. Ne voidaan rajoittaa koskemaan tuontia tietyille yhteisön alueille tai tällaisilta alueilta lähtöisin olevaa vientiä. 3 artikla 1. Jäsenvaltio voi toteuttaa tilapäisesti yhden tai useampia suojatoimenpiteitä, kun se 1 artiklassa tarkoitettuihin tekijöihin perustuen arvioi asetuksen (ETY) N:o 2777/75 12 artiklan 1 kohdassa tarkoitetun tilanteen syntyneen alueellaan. Suojatoimenpiteet käsittävät: a) tuonnin tai viennin keskeyttämisen; b) vientimaksujen tallettamisen tai niiden määrää vastaavan vakuuden vaatimisen. Edellä b kohdassa tarkoitettu toimenpide johtaa maksujen kantamiseen ainoastaan, jos asetuksen (ETY) N:o 2777/75 12 artiklan 2 ja 3 kohtaa sovellettaessa niin päätetään. Tämän asetuksen 2 artiklan 2 kohdan säännöksiä voidaan soveltaa. 2. Suojatoimenpiteistä ilmoitetaan komissiolle teleksillä heti, kun niistä on päätetty. Tätä ilmoitusta pidetään asetuksen (ETY) N:o 2777/75 12 artiklan 2 kohdassa tarkoitettuna pyyntönä. Näitä toimenpiteitä voidaan soveltaa ainoastaan komission tällä perusteella tekemän päätöksen voimaantuloon asti. 4 artikla 1. Kumotaan siipikarjanliha-alan suojatoimenpiteiden soveltamisen edellytyksistä 18 päivänä joulukuuta 1969 annettu neuvoston asetus (ETY) N:o 2595/69(2). 2. Viittauksia 1 kohdalla kumottuun asetukseen pidetään viittauksina tähän asetukseen. 5 artikla Tämä asetus tulee voimaan 1 päivänä marraskuuta 1975. Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa. Tehty Luxemburgissa 29 päivänä lokakuuta 1975. Neuvoston puolesta Puheenjohtaja G. MARCORA (1) EYVL N:o L 282, 1.11.1975, s. 77 (2) EYVL N:o L 324, 27.12.1969, s. 10